François Fillon

François Fillon (g. 1954 m. kovo 4 d. Le Mane, Sarto departamentas) – Prancūzijos politikas, Prancūzijos Nacionalinės Asamblėjos narys, buvęs šalies darbo ir socialinių reikalų (2002–2004 m.) bei švietimo ministras (2004–2007 m.), Prancūzijos ministras pirmininkas (2007–2012 m. gegužės mėn.).

F.Fillonas buvo antrasis ilgiausiai pareigas ėjęs premjeras (po Žoržo Pompidu) bei vienintelis, premjero pareigose dirbęs visą prezidento (Nikolia Sarkozy) kadenciją.

Politinė karjera 
  Fillon savo politinę karjerą pradėjo kaip Vakarų Prancūzijos Sarto regiono parlamento narys 1981 m. Užėmė įvairias pareigas centro-dešinės vyriausybėse, pradedant Aukštesniojo švietimo ir tyrimų ministru 1993 m.
 2002 m.- 2004 m. François Fillon buvo socialinių reikalų ministru, įvykdė keletą kontroversiškų reformų: priimtas 35-ių darbo valandų per savaitę įstatymas bei prancūziškoji išėjimo į pensiją sistema. Nors šios reformos susilaukė daug neigiamos reakcijos, tačiau François reitingai ir populiarumas nei karto nesumažėjo.
 2004 m. – 2005 m. buvo švietimo ministru. Šiuo laikotarpiu taip pat priėmė daug diskusijų sulaukusį Fillon‘o švietimo įstatymą.
 2005 m. jis nebuvo įtrauktas į naują vyriausybę, kurios vadovu tapo Dominique de Villepin, tačiau buvo išrinktas senatoriumi Sarto departamente.
 Ministru Pirmininku paskirtas 2007 m. gegužės 17 d. Šiame poste išbuvo iki 2010 m. lapkričio 13 d., kai atsistatydino iš Ministro Pirmininko pareigų, keičiantis kabinetui. Tačiau 2010 m. lapkričio 14 d. prezidentas Nicolas Sarkozy paskyrė vėl eiti Ministro Pirmininko pareigas, juo dirbo iki 2012 m. gegužės 15 d.

|-

|-

Išsilavinimas 
  1972 m. Filosofijos bakalauras
 1976 m. Civilinės teisės magistras, Mans Universitete
 1977 m. Civilinės teisės doktorantūra, Paryžiaus Universitete („University of Paris V: René Descartes)

Šeima 
  Fillon tėvas yra Civilinės teisės notaras, mama – garsi istorikė. Turi tris brolius, vienas iš jų jau miręs. Jauniausias brolis Dominykas (Dominique) – talentingas džiazo pianistas.
 François Fillon gyvena su savo žmona Penelope ir penkiais vaikais: Marie, Charles, Antoine, Édouard and Arnaud.
 Žmona Penelope Kathryn (Clarke) gimė Llanoveryje, Velse (Didžioji Britanija), advokatų šeimoje.
 Šiuo metu Fillon gyvena XII a. statytoje Beaucé pilyje (Château de Beaucé), Solesmes miestelyje, netoli Sablé-sur-Sarthe tarp Le Mans ir Angers.

Įdomūs faktai 
 Su žmona Penelope susipažino tuomet, kai ji Le Mans mieste gyventojus mokė anglų kalbos. Susituokė 1980 m. nuotakos šeimos bažnyčioje.
Jo brolis Dominique vėliau vedė Penelopės seserį Džeinę (Jane).

Hobiai 
  François labai aktyviai remia savo miesto garsiąsias „24 Valandų“ sportinių automobilių lenktynes, kurių nepraleisdavo nei vieneriais metais nuo pat vaikystės.
 Jis yra „Vakarų Automobilių klubo“ (Automobile Club de l’Ouest) narys, taip pat yra lenktynių organizacijos komiteto narys. Jis taip pat dalyvauja ir sportinių automobilių lenktynėse, Formulės 1 bei kituose raliuose.
 Taip pat praktikuoja alpinizmą, slidinėjimą, žygiavimą, bėgimą. Mėgsta kiną bei literatūrą.
 Dievina naujus technologinius išradimus, įskaitant garsiuosius „touchscreen“ telefonus.

Nuorodos 
 '''

 [http://www.premier-ministre.gouv.fr/en/  Oficiali svetainė
 http://www.gouvernement.fr/premier-ministre/francois-fillon-premier-ministre 
 http://news.bbc.co.uk/2/hi/europe/6641581.stm
 http://www.france24.com/en/20101114-france-profile-francois-fillon-prime-minister-sarkozy-ump-paris
 http://lci.tf1.fr/biographies/francois-fillon-4883830.html

Prancūzijos Nacionalinės asamblėjos nariai
Prancūzijos ministrai pirmininkai
Prancūzijos švietimo ministrai
Prancūzijos socialinių reikalų ministrai